ტყიბულის მუნიციპალიტეტის 2022 წლის ბიუჯეტის 12 თვის შესრულების

 ანგარიში

 ტყიბულის მუნიციპალიტეტის 2022 წლის ბიუჯეტის წლიური გეგმა გადასახდელების ნაწილში შეანდგენდა 25808,5 ათას ლარს (11261,6 ათასი ლარი საკუთარი შემოსავლებიდან, ხოლო 14546,9 ათასი ლარი სახელმწიფო ბიუჯეტის ფონდებიდან).

 ტყიბულის მუნიციპალიტეტის 2022 წლის ბიუჯეტის წლიური გეგმა შემოსავლების ნაწილში შეადგენდა 22664,2 ათას ლარს (9796,6 ათასი ლარი საკუთარი შემოსავლებიდან, ხოლო 12867.6 ათასი ლარი სახელმწიფო ბიუჯეტის ფონდებიდან).

 ხარჯები და შემოსავლები ბალანსდება 2022 წლის 1 იანვრის მდგომარეობით არსებული ნაშთით, საიდანაც ხარჯების დაფარვის მიზნით მიმართული იქნა 3145.1 ათასი ლარი (1465,0 საკუთარი სახსრებიდან და 1680.1 ათასი ლარი სახელმწიფო ბიუჯეტის ფონდებიდან).

 ყოველწლიურად იზრდება დამატებითი ღირებულების გადასახადის გეგმა და არც 2022 წელი იყო გამონაკლისი: თუ 2021 წლის დღგ გეგმა შეადგენდა 5246,5 ათას ლარს, 2022 წელს ეს მაჩვენებელი გაიზარდა 2033,5 ათასი ლარით შეადგინა 7280,0 ათასი ლარი.

 2022 წლის ტყიბულის მუნიციპალიტეტის ბიუჯეტის შემოსულობების წლიური გეგმა შეადგენდა 22664,2 ათას ლარს, ფაქტიურად შემოსულია 22373,4 ათასი ლარი, რაც 6945,3 ათასი ლარით აღემატება გასული წლის ანალოგიური პერიოდის მაჩვენებელს. გეგმა შესრულებულია 98,7%.-ით. ბიუჯეტის წლიური გეგმა გადასახდელების ნაწილში შეადგენდა 25808,5 ათას ლარს, ფაქტიურად გახარჯულია 20949,9 ათასი ლარი, 6692,7 ათასი ლარით მეტი გასული წლის ანალოგიურ პერიოდთან შედარებით. გეგმა შესრულებულია 81,2%-ით.

 ნაშთი 2022 წლის 1 იანვრის მდგომარეობით შეადგენდა 3147,9 ათას ლარს. წლის განმავლობაში ნაშთი გაიზარდა 1423,5 ათასი ლარით და 2023 წლის 01 იანვრის მდგომარეობით შეადგინა 4571,4 ათასი ლარი.

ცალკეული სახეობების მიხედვით შემოსავლების გეგმა შესრულებულია შემდეგნაირად:

საყოველთაო გადასახადები საქონელსა და მომსახურებაზე (დ ღ გ) გადასახადის წლიური გეგმა შეადგენდა 7280,0 ათას ლარს, ფაქტიურედ მიღებულია 7363,5 ათასი ლარი (1985,1 ათასი ლარით მეტი გასული წლის ანალოგიურ პერიოდთან შედარებით). გეგმა შესრულებულია 101,1%-ით.

საწარმოთა ქონების გადასახადი გეგმით გათვალისწინებული იყო 653,0 ათასი ლარი. ფაქტიურად შემოსავალი მიღებულია 493 ათასი ლარი (160,0 ათასი ლარით ნაკლები გასული წლის ანალოგიურ პერიოდთან შედარებით). გეგმა შესრულებულია 75,5%-ით. ფიზიკური პირის ქონების გადასახადის გეგმა გათვალისწინებული არ ყოფილა. შემოსულია 13,6 ათასი ლარი. სასოფლო-სამეურნეო დანიშნულების მიწის გადასახადის გეგმა გათვალისწინებული არ ყოფილა, ფაქტიურად მიღებულია 44,5 ათასი ლარი. არასასოფლო-სამეურნეო დანიშნულების მიწის გადასახადის გეგმა შეადგენდა 300,0 ათას ლარს, ფაქტიურად შემოსულია 299,2 ათასი ლარი. გეგმა შესრულებულია 99,7%-ით.

სხვა შემოსავლები წლიური გეგმით გათვალისწინებული იყო 515,4 ათასი ლარი. ფაქტიურად შემოსულია 465,6 ათასი ლარი. გეგმა შესრულებულია 90,3%--ით. აქედან, შემოსავალი საკუთრებიდან გეგმით გათვალისწინებული იყო 368,9 ათასი ლარი, ფაქტიურად შემოსულია 270,5 ათასი ლარი. გეგმა შესრულებულია 73,3%-ით. მ.შ. ბუნებრივი რესურსებით სარგებლობის მოსაკრებელი გეგმით გათვალისწინებული იყო 262,9 ათასი ლარი. ფაქტიურად შემოსულია 138,7 ათასი ლარი. გეგმა შესრულებულია 52,7%-ით. შემოსავალი მიწის იჯარიდან და მართვაში გადაცემიდან გეგმით გათვალისწინებული არ ყოფილა, შემოსულია 19,5 ათასი ლარი.

სანებართვო მოსაკრებელი წლიური გეგმით გათვალისწინებული იყო 11,8 ათასი ლარი, ფაქტიურად შემოსულია 46,1 ათასი ლარი. გეგმა შესრულებულია 390,7%-ით.

ადგილობრივი თვითმმართველი ერთეულის საკუთრებაში არსებული შენობებისა და ნაგებობების იჯარაში ან მართვაში გადაცემიდან მიღებული შემოსავალი გეგმით გათვალისწინებული იყო 2,6 ათასი ლარი, შემოსულია 9,0 ათასი ლარი. გეგმა შესრულებულია 346,1%-ით.

ადგილობრივი მოსაკრებელი დასახლებული ტერიტორიის დასუფთავებისათვის გეგმით გათვალისწინებული იყო 30,0 ათასი ლარი, შემოსულია 26,4 ათასი ლარი, გეგმა შესრულებულია 88,0%-ით.

 დეპოზიტებზე და ანგარიშებზე დარიცხული პროცენტის წლიური გეგმა შეადგენდა 106,0 ათას ლარს. ფაქტიურად შემოსულია 112,3 ათასი ლარი. გეგმა შესრულებულია 105,9%-ით.

ჯარიმებითა და სანქციებით მიღებული შემოსავალი გეგმით გათვალისწინებული იყო 53,2 ათასი ლარი, ფაქტიურად შემოსულია 61,5 ათასი ლარი. გეგმა შესრულებულია 115,6%-ით.

შემოსავალი შერეული და სხვა არაკლასიფიცირებული შემოსავლებიდან გეგმით გათვალისწინებული იყო 48,9 ათასი ლრი. ფაქტიურად შემოსულია 52,1 ათასი ლარი. გეგმა შესრულებულია 106,5%-ით. (შემოსავალი ხელშეკრულებების პირობების დარღვევის გამო დაკისრებული პირგასამტეხლოდან 16,8 ათასი ლარი, სხვა დანარჩენი არაკლასიფიცირებული შემოსავლებიდან 35,3 ათასი ლარი ).

არაფინანსური აქტივების კლების წლიური გეგმა შეადგენდა 352,0 ათას ლარს. ფაქტიურად შემოსავალი მიღებულია 223,1 ათასი ლარი. გეგმა შესრულებულია 63,4%-ით.

სახელმწიფო ბიუჯეტიდან მისაღები ტრანსფერის გეგმა შეადგენდა 13563,8 ათას ლარს. მიღებულია 13470,9 ათასი ლარი. გეგმა შესრულებულია 99,3%-ით. მათ შორის მიზნობრივი ტრანსფერი 190,0 ათასი ლარი. 920,9 ათასი ლარი სტიქიის შედეგების სალიკვიდაციო ღონისძიებებისათვის, 4858,1 ათასი ლარი 2020-2022 წლების საპილოტე რეგიონების ინტეგრირებული განვითარების პროგრამის ფარგლებში, 5191,2 ათასი ლარი საქართველოს რეგიონებში განსახორციელებელი პროექტების ფონდიდან, სხვადასხვა ინფრასტრუქტურული პროექტების განსახორციელებლად; 542,0 ათასი ლარი მიღებულია სოფლის მხარდაჭერის პროგრამის ფარგლებში; მაღალმთიანი დასახლებების განვიათარების პროგრამის ფარგლებში მიღებულია 495,0 ათასი ლარი; საჯარო სკოლის მოსწავლეთა ტრანსპორტირებისათვის 470,3 ათასი ლარი; 107,2 ათასი ლარი საჯარო სკოლების მიმდინარე სარემონტო სამუშაოებისათვის; 600,0 ათასი ლარი მიღებულია სპეციალური ტრანსფერის სახით, მუნიციპალიტეტის სხვადასხვა მიმდინარე ღონისძიებების დასაფინანსებლად.

გრანტი საერთაშორისო ორგანიზაციებიდან 96,2 ათასი ლარი.

 წლის დასაწყისისათვის არსებულიმა ნაშთმა 2022 წლის 01 იანვარის მდგომარეობით შეადგენა 3147,9 ათასი ლარი. წლის განმავლობაში ფინანსური აქტივები გაიზარდა 1423,5 ათასი ლარით და 2023 წლის 01 იანვრის მდგომარეობით შეადგინა 4571,4 ათასი ლარი.

ადგილობრივი ბიუჯეტის 2022 წლის წლიური დაზუსტებული გეგმა გადასახდელების ნაწილში შეადგენდა 25808,5 ათას ლარს. ფაქტიურად გახარჯულია 20949,9 ათასი ლარი. გეგმა შესრულებული 81,2%-ით.

 ფუნქციონალური კლასიფიკაციის მიხედვით გადასახდელების წლიური შესრულება შემდეგნაირია:

საერთო დანიშნულების სახელმწიფო მომსახურების დასაფინანსებლად წლიური გეგმით გათვალისწინებული იყო 4159,4 ათასი ლარი. ფაქტიურად გახარჯულია 3772,7 ათასი ლარი. გეგმა შესრულებულია 90,7%-ით. მათ შორის წარმომადგენლობითი ორგანოს ხარჯების დასაფინანსებლად გეგმით გათვალისწინებული იყო 711,1ათასი ლარი, გახარჯულია 707,4 ათასი ლარი. გეგმა შესრულებულია 99,5%-ით; აღმასრულებელი ორგანოს ხარჯების დასაფინანსებლად გეგმით გათვალისწინებული იყო 3330,1 ათასი ლარი, გახარჯულია 2952,2 ათასი ლარი. გეგმა შესრულებულია 88,6%-ით. აქედან 108,2 ათასი ლარი მიზნობრივი დანიშნულების ტრანსფერიდან. (სამხედრო აღრიცხვისა და გაწვევის სამსახურის დაფინასება).

კულტურული, სპორტული და საგანმანათლებლო ღონისძიებების ფარგლებში მოეწყო ტყიბულქალაქობისა და მეშახტის დღისადმი მიძღვნილი საზეიმო ღონისძიებები; მუნიციპალიტეტის ფარგლებში მოეწყო ტურნირი მინი ფეხბურთში. ყველა ამ ღონისძიების დასაფინანსებლად გამოყოფილი და გახარჯული იქნა 98.6 ათასი ლარი.

მერიის ადმინისტრაციული შენობის მიმდებარე ტერიტორიაზე მოეწყო საფეხმავლო ბილიკები. ადმინისტრაციულ შენობაში მოეწყო გათბობის სისტემა, სველი წერტილები, სარემონტო სამუშაოები ჩაუტარდა საკონფერენციო დარბაზს და I სართულზე ცენტრალურ შემოსასვლელს. საკონფერენციო დარბაზი აღიჭურვა თანამედროვე ინვენტარით და გახმოვანების მოწყობილობით . სარემონტო სამუშაოები ჩაუტარდა მერიის საკუთრებში არსებულ საცხოვრებელ სახლს სოფ. ჯვარისაში და საცხოვრებლად გადაეცა შეჭირვებულ ოჯახს, შეძენილია პლასტმასის ნაგავშემკრები კონტეინერები. სულ ამ მიზნით გახარჯულია 619,7 ათასი ლარი.

კადრების მომზადება-გადამზადებასთან, კვალიფიკაციის ამაღლებასა და სტაჟირებასთან დაკავშირებული ხარჯი გეგმით გათვალისწინებული იყო 5,0 ათასი ლარი, ფაქტიურედ გახარჯულია 2,3 ათასი ლარი. გეგმა შესრულებულია 46,0 %-ით.

მუნიციპალიტეტის ეკონომიკური განვითარებისათვის აუცილებელ პირობას წარმოადგენს მუნიციპალური ინფრასტრუქტურის მოვლა-შენახვა და შემდგომი გაუმჯობესება. ასევე საქალაქო ტრანსპორტის ფუნქციონირებისათვის საჭირო ღონისძიებები. საქალაქო ტრანსპორტის სუბსიდირებისათვის წლიური გეგმით გათვალისწინებული იყო 639,7 ათასი ლარი. გახარჯულია 609,3 ათასი ლარი, გეგმა შესრულებულია 95,2%-ით.

 საგზაო ინფრასტრუქტურის განვითარების პროგრამის ფარგლებში განხორციელდა ტყიბულის მუნიციპალიტეტში არსებული საავტომობილო გზების რეაბილიტირება, რეაბილიტირებული გზების მდგომარეობის შენარჩუნება, მდინარეებზე ხიდ-ბოგირების მოწყობა, რეაბილიტაცია. ორმოული შეკეთება და სტიქიისა შედეგად მიყენებული ზიანის აღმოფხვრა.

 მუნიციპალიტეტის ტერიტორიაზე არსებული მუნიციპალური შიდა გზების მოვლა-შენახვისათვის გეგმით გათვალისწინებული იყო 7945,7 ათასი ლარი. გახარჯულია 5920,8 ათასი ლარი. გეგმა შესრულებულია 74,5 %-ით. მათ შორის 17,0 ათასი ლარი გახარჯულია 2018 წლის 18 იანვრის N136 განკარგულებით გამოყოფილი ტრანსფრის ნაშთიდან და 58,4 ათასი ლარი საკუთარი სახსრებიდან შიდა სასოფლო გზების ბეტონის საფარით მოწყობის მიზნით (კრედიტორული დავალიანების დაფარვა).

ტყიბულში, გელათის ქუჩაზე გზების რეაბილიტაციის მიზნით გახარჯულია 547,3 ათასი ლარი 2021 წლის 16 აგვისტოს N1419 განკარგულებიდან. ამავე განკარგულებიდან სოფელ გელათში და ტყიბულში ტყვარჩელის ქუჩაზე ბეტონის საფარით მოეწყო გზა და გაიხარჯა 1555,8 ათასი ლარი. მოეწყო ცხრაჯვარის სალოცავამდე და ძმუისის კანიონამდე მისასვლელი ბილიკები და გახარჯულია 387,4 ათასი ლარი. პროექტები გრძელდება.

ტყიბულში სოლომონ მეორის ქუჩაზე ბეტონის საფარით მოწყო გზა. დაფინანსება განხორციელდა მთავრობის 2022 წლის 17 იანვრის N75 განკარგულებიდან და გახარჯულია 62,3 ათასი ლარი. ამავე განკარგულებიდან დაფინანსდა სოფლების შიდა გზების ბეტონის საფარით მოწყობის სამუშაოები, სულ გაიხარჯა 2732,8 ათასი ლარი. შიდა გზები მოეწყო სოფლებში: ბობოთი (286,7 ათასი ლარი); ბუეთში (126,7 ათასი ლარი); დაბაძველში (54,2 ათასი ლარი); ზედუბანში (179,5 ათასი ლარი); კურსებში (581,0 ათასი ლარი); მანდიკორში (240,9 ათასი ლარი) ოჯოლაში (223,3 ათასი ლარი); სოჩხეთი (220,0 ათასი ლარი); საწირე და საწირე-ძიროვნის დამაკავშირებელი გზა (336,7 ათასი ლარი); ცუცხვათი და ცუცხვათი-ძუყნურის დამაკავშირებელი გზა (483,8 ათასი ლარი).

სტიქიით დაზიანებული ბოგირი შეკეთდა ნაბოსლევში და დახარჯულია 22,6 ათასი ლარი. (2022 წლის N131 განკარგულებიდან).

მაღალმთიანი დასახლებების განვითარების ფონდის ფარგლებში სოფ.მუხურისათვის მთავრობის 2022 წლის 25 მაისის N926 განკარგულებით გამოყოფილი იქნა 495,0 ათასი ლარი. ბეტონის საფარით შიდა გზების მოწყობა გაგრძელდა საკვირაოს უბანში (118,7 ათასი ლარი) და ტელმანის უბანში (351,5 ათასი ლარი).

 **პროგრამის საბოლოო შედეგი:** მუნიციპალიტეტის გზებზე უსაფრთხო და კომფორტული გადაადგილება; გზების ექსპლუატასიის გაზრდილი პერიოდი; ადგილობრივი გზების მოწესრიგებული ინფრასტრუქტურა.

საბინაო-კომუნალური მეურნეობის განვითარების ფარგლებში ხორციელდება მუნიციპალიტეტის საკუთრებაში არსებული სხვადასხვა ინფრასტრუქტურული ნაგებობების მოვლა-შენახვა. გზებისა და ხიდების, გარე განათებების, ტროტუარების მოაჯირების, სანიაღვრე არხების, შადრევნების მოვლა-შენახვა და ექსპლუატაცია, საცხოვრებელი სახლების ბინისმესაკუთრეთა ამხანაგობების დახმარება. ამ პროგრამების განსახორციელებლად დაზუსტებული ბიუჯეტით გათვალისწინებული იყო 7187.1 ათასი ლარი. გახარჯულია 5063.8 ათასი ლარი. გეგმა შესრულებულია 70.4%-ით. მათ შორის კომუნალური მეურნეობის განვითარების სუბსიდირებისათვის გახარჯულია 462.2 ათასი ლარი.

 გარე განათების არსებული ქსელის ელექტროენერგიის საფასურის დასაფარად 273.9 ათასი ლარი. გარე განათება მოეწყო ცხრაჯვარის სალოცავამდე მისასვლელ გზაზე და დაიხარჯა 52.3 ათასი ლარი.

**პროგრამის საბოლოო შედეგი:** გარე განათების სისტემა ფუნქციონირებს გამართულად, რაც იწვევს მოსახლეობის კმაყოფილებას და უფრო მიმზიდველია ტურისტებისათვის.

ინფრასტრუქტურის რეაბილიტაციისათვის გეგმით გათვალისწინებული იყო 1188,4 ათასი ლარი, გახარჯულია 686,9 ათასი ლარი. გეგმა შესრულებულია 57,8 %-ით. პროგრამის ფარგლებში საყრდენი კედლები მოეწყო სოფელ ხრესილში და ტყიბულში იმერეთის ქუჩაზე (56,2 ათასი ლარი, განკ. N1302 2021 წლის19 ივლისი); გორგასლის და ბრეგაძის ქუჩებზე მოეწყო სკვერი (128,2 ათასი ლარი, განკ. N75 2022 წლის 17 იანვარი); საპილოტე რეგიონების ინტეგრირებული განვითარების პროგრამის ფარგლებში მცირე ზომის ინფრასტრუქტურული და რეკრიაციული ზონის მოწყობა განხორციელდა ცირეკიძისა და რუსთაველის ქუჩებზე, (283,4 ათასი ლარი, განკ. N1419 2021 წლის 16 აგვისტო). ტყიბულში გაბრიაძის ქუჩაზე და სოფ. მუხურაში მოეწყო საყრდენი კედლები, ტყიბულში ბრეგვაძის ქუჩაზე N10-ში სტიქიით დაზიანებულ ეზოში ჩატარდა კლდოვანი ფერდობების ჩამოწმენდის და გამაგრების სამუშაოები, (185,2 ათასი ლარი, განკ.N131 2022 წლის 26 იანვარი).

**პროგრამის საბოლოო შედეგი:** კეთილმოწყობილი საზოგადოებრივი სივრცეები, რაც იწვევს მოსახლეობის კმაყოფილებას და უფრო მიმზიდველს ხდის გარემოს ტურისტებისათვის.

წყალმომარაგების სისტემის მოწყობის მიზნით გეგმით გათვალისწინებული იყო 414,8 ათასი ლარი. გახარჯულია 261,0 ათასი ლარი. გეგმა შესრულებულია 62,9 %-ით. ხარჯი გაწეულია მთავრობის 2022 წლის 17 იანვრის N75 განკარგულებით გამოყოფილი ტრანსფერიდან ნაბოსლევში სასმელი წყლის სისტემის რეაბილიტაციისათვის (216,3 ათასი ლარი). საკუთარი სახსრებით განხორციელდა სასმელი წყლის რეზერუარის მიწყობა სოფ. დაბაძველში (36,8 ათასი ლარი), სანეაღვრე არხი მოეწყო სოფ. ორპირში და სოფ. ცუცხვათისათვის შეძენილია სასმელი წყლის მილები (7.9 ათასი ლარი).

 **პროგრამის საბოლოო შედეგი:** გაუმჯობესდა მოსახლეობის წყალმომარაგების მდგომარეობა.

ბინათმშენებლობის მოვლა-შენახვის მიზნით (სახურავების, ეზოებისა, ლიფტების და ფასადების მოწყობა) გეგმით გათვალისწინებული იყო 3679,1 ათასი ლარი. გახარჯულია 2682,3 ათასი ლარი. გეგმა შესრულებულია 72,9 %-ით. რეაბილიტაცია ჩაუტარდა სტიქიით დაზიანებული ბინების სახურავებს ჯალაღანიას, გიორგაძის და ქუთაისის ქუჩებზე. დაფინანსება განხორციელდა მთავრობის 2022 წლის 26 იანვრის N131 განკარგულებიდან, სტიქიის შედეგების სალიკვიდაციო ღონისძიებების განხორციელების თაობაზე (118,0 ათასი ლარი) და საკუთარი სახსრებიდან (47,0 ათასი ლარი). გელათის ქუჩაზე საპილოტე რეგიონების ინტეგრირებული განვითარების პროგრამის ფარგლებში განხორციელდა ბინების სახურავების რეაბილიტაცია და ფასადები მოეწყო რუსთაველის ქუჩაზე (1025,6 ათასი ლარი). მთავრობის 2020 წლის 31 დეკემბრის N2685 (63.5 ათასი ლარი), 2022 წლის 17 იანვრის N75 (1426,9 ათასი ლარი) და 2021 წლის 13 მაისის N779 (1,3 ათასი ლარი) განკარგულებებიდან გამოყოფილი თანხებით მოეწყო მრავალბინიანი კორპუსების ეზოები და ფასადები.

საპროექტო დოკუმენტაციისა და საექსპერტო მომსახურებისათვის გეგმით გათვალისწინებული იყო 278,7 ათასი ლარი. გახარჯულია 193,1 ათასი ლარი. გეგმა შესრულებულია მხოლოდ 69,3%-ით.

 **პროგრამის საბოლოო შედეგი:**  ინფრასტრუქტურული პროექტების განსახორციელებლად საპროექტო-სახარჯთაღრიცხვოდოკუმენტაციის დროულად და კვალიფიციურად მომზადება.

საპროექტო დოკუმენტაცია და სამშენებლო სამუშაოების ზედამხედველობის მომსახურების გეგმა შეადგენდა 199,7 ათასი ლარს. გახარჯულია 111,7 ათასი ლარი. გეგმა შესრულებულია 55,9 %-ით.

**პროგრამის საბოლოო შედეგი:**  შესრულებული ინფრასტრუქტურული პროექტების მაღალი ხარისხი.

სოფლის მხარდაჭერის პროექტების განხორციელების მიზნით გეგმით გათვალისწინებული იყო 621,8 ათასი ლარი. გახარჯული 340,4 ათასი ლარი. გეგმა შესრულებულია მხოლოდ 54,7 %-ით. ამ პროგრამის ფარგლებში მუნიციპალიტეტის სხვადასხვა სოფლებისთვის შეძენილი იქნა სამშენებლო და დამხმარე მასალები; ბეტონის საფარით მოეწყო და ზოგიერთ სოფელში მოიხრეშა შიდა სასოფლო გზები; მოეწყო სასმელი წყლის ქსელები, არტეზიული ჭები და წყაროები, გარე განათებები; სანიაღვრე არხები და ხიდ-ბოგირები; შეკეთდა სპორტული მოედნები და სკვერები; მოეწყო საბავშვო ატრაქციონი; შემოიღობა სასაფლაოები და საბავშვო ბაღის ეზო.

 მუნიციპალიტეტის ერთ-ერთ მთავარ ფუნქციას წარმოადგენს ნორმალური სანიტარული მდგომარეობის უზრუნველყოფა. ქალაქის ქუჩების სისტემატური დაგვა-დასუფთავება და ნარჩენების გატანა, რაც გააუმჯობესებს ქალაქის სანიტარულ და ეკოლოგიურ მდგომარეობას. ამ მიზნით მუნიციპალიტეტის ბიუჯეტში გეგმით გათვალისწინებული იყო 470,4 ათასი ლარი. გახარჯულია 468,3 ათასი ლარი. გეგმა შესრულებულია 99,6%-ით.

**პროგრამის საბოლოო შედეგი:**  გაუმჯობესებული სანიტარული პირობები, ეკოლოგიურად ჯანსაღი და სუფთა გარემო.

 განათლების ხელშეწყობის მიზნით მუნიციპალიტეტი აფინანსებს ბაღების ფუნქციონირებასთან დაკავშირებულ ყველა ხარჯს, მათ შორის: ბაღის პერსონალის შრომის ანაზღაურებას, ბავშვთა კვებას, შენობების გათბობას, საახალწლო ღონისძიებებს და სხვა მიმდინარე ხარჯებს. საჯარო სკოლების მცირე სარეაბილიტაციო სამუშაოებსა და მოსწავლეთა ტრანსპორტით უზრუნველყოფას. ამ მიზნით გეგმით გათვალისწინებული იყო 2263,9 ათასი ლარი. ფაქტიურად გახარჯულია 2225,7 ათასი ლარი. გეგმა შესრულებულია 98,3%-ით. მათ შორის სკოლამდელი აღზრდის დაწესებულებების სუბსიდირება 1474,0 ათასი ლარი, სკოლამდელი ობიექტების მოწყობა-რეაბილიტაციისათვის გახარჯულია 170,0 ათასი ლარი. დასრულდა მე-3 საბავშვო ბაღის სარემონტო სამუშაოები და კეთილმოეწყო ბაღის მიმდებარე ეზო. 470,4 ათასი ლარით დაფინანსდა საჯარო სკოლების მოსწავლეთა ტრანსპორტირება, საჯარო სკოლების ინფრასტრუქტურის მოწყობის სამუშაოებისათვის გახარჯულია 111,3 ათასი ლარი. დაფინანსება განხორციელდა მთავრობის 2022 წლის 14 იანვრის N51 განკარგულებით გამოყოფილი ტრანსფერიდან.

 **პროგრამის საბოლოო შედეგი:** სკოლამდელი ასაკის ბავშვების სკოლისთვის მზაობა. მოსწავლეთა ხელშეწყობა სრულყოფილი განათლების მიღების მიზნით.

 მუნიციპალიტეტის ინფრასტრუქტურული და ეკონომიკური განვითარების პარალელურად აუცილებელია ხელი შეეწყოს კულტურული ტრადიციების დაცვას. ამასთანავე, ერთ-ერთი პრიორიტეტია ახალგაზრდობის მრავალმხრივი განვითარების ხელშეწყობა და მათში ცხოვრების ჯანსაღი წესის დამკვიდრება.

 მუნიციპალიტეტი აგრძელებს კულტურული ობიექტების ფინანსურ მხარდაჭერას, წარმატებული სპორტსმენების ხელშეწყობას, რათა ნიჭიერმა ბავშვებმა და ახალგაზრდებმა შეძლონ მათი სპორტული შესაძლებლობების გამოვლინება.

 ამ მიმართულებით მუნიციპალიტეტში პროგრამები ხორციელდება როგორც მერიის, ასევე კულტურის და სპორტის სფეროში შექმნილი ა(ა)იპ-ების მიერ.

მუნიციპალიტეტის ბიუჯეტში სპორტული ღონისძიებების დასაფინანსებლად დაზუსტებული გეგმით გათვალისწინებული იყო 1309,6 ათასი ლარი, გახარჯულია 1093,7 ათასი ლარი. გეგმა შესრულებულია 83,5%-ით. მათ შორის 589,9 ათასი ლარი გახარჯულია ა(ა)იპ სპორტული ცენტრის სუბსიდირების მიზნით; 187,0 ათასი ლარი ბავშვთა ფეხბურთის განვითარების ხელშეწყობის მიზნით; მოეწყო სპორტული მოედანი დუმბაძის, ახობაძისა და ბრეგაძის ქუჩებზე და დაიხარჯა 260,5 ათასი ლარი . დაფინანსება განხორციელდა მთავრობის 2021 წლის 13 მაისის N779 და 2022 წლის 17 იანვრის N75 განკარგულებებიდან (215,2 ათასი ლარი) და საკუთარი სახსრებიდან (45,3 ათასი ლარი). სპორტული ცენტრის სპორტსმენებმა მონაწილეობა მიიღეს მთელ რიგ რესპუბლიკურ და საქალაქო ტურნირებზე და გარკვეულ წარმატებებსაც მიაღწიეს. ღონისძიებებისათვის გახარჯულია 55,0 ათასი ლარი. სპორტული ცენტრის აღსაზრდელებმა აქტიური მონაწილეობა მიიღეს ტყიბულქალაქობის ღონისძიებაში.

 კულტურული ღონისძიებების დასაფინანსებლად გეგმით გათვალისწინებული იყო 815,5 ათასი ლარი. ფაქტიურად გახარჯულია 810,7 ათასი ლარი. გეგმა შესრულებულია 99,4%-ით. აქედან 426,0 ათასი ლარი ა(ა)იპ კულტურის ობიექტების სუბსიდირებისათვის, 337,7 ათასი ლარი სახელოვნებო სფეროს ხელშეწყობისათვის, 32.0 ათასი ლარი ტურიზმის სფეროს ხელშეწყობისათვის. კულტურული ღონისძიებების დასაფინანსებლად გამოყოფილი 15,0 ათასი ლარი გახარჯულია სრულად. ღონისძიებების ფარგლებში გაიმართა ,,ვეფხისტყაოსნის“ საჯაროდ კითხვის დღისადმი მიძღვნილი ღონისძიება, დაიდგა რამდენიმე ახალი სპექტაკლი, რომლიდანაც ერთმა სახელწოდებით ,,ქალაქი“ ფესტივალ ,,თეატრალური იმერეთი 2022“-ზე მიიღო მონაწილეობა და გრანპრი დაიმსახურა. გრანპრი მოიპოვა აგრეთვე ქობულეთში გამართულ ხელოვნების საერთაშორისო ფესტივალ-კონკურსში ვაჟთა ვოკალურმა ანსამბლმა ,,ერთამ“. ამავე ანსამბლმა 2022 წლის ბოლოს განმეორებით მოიპოვა გრანპრი ბაკურიანში გამართულ საერთაშორისო ფესტივალზე ,,ჰარირა“. მოსწავლე ახალგაზრდობის სასახლის, ხელოვნების სკოლის, სამხატვრო სკოლის აღსაზრდელები აქტიურად არიან ჩაბმული ქალაქში გამართულ სხვადასხვა ღონისძიებებში.

ჯანდაცვის პროგრამების დაფინანსების მიზნით გეგმით გათვალისწინებული იყო 100,6 ათასი ლარი. ფაქტიურად გახარჯულია 96,4 ათასი ლარი. გეგმა შესრულებულია 95,8%-ით. დაფინანსება განხორციელდა სახელმწიფო ბიუჯეტიდან გამოყოფილი მიზნობრივი დანიშნულების ტრანსფერიდან.

სოციალური პროგრამები ითვალისწინებს მუნიციპალიტეტის ტერიტორიაზე მცხოვრები მოსახლეობის სხვადასხვა სოციალური დახმარებებით უზრუნველყოფას, სარიტუალო მომსახურების ხარჯების ანაზღაურებას, მოხუცებულთა, მიუსაფართა და სოციალურად დაუცველთა კვებით უზრუნველყოფას, დემოგრაფიული მდგომარეობის გაუმჯობესების მიზნით მრავალშვილიანი ოჯახების დახმარებას და სხვა სოციალურ ღონისძიებებს, რომლებიც მთლიანობაში უზრუნველყოფენ მუნიციპალიტეტის მოსახლეობის სოციალური მდგომარეობის გაუმჯობესებას.

 2022 წლის ბიუჯეტში დაემატა კიდევ ერთი ახალი პროგრმა, ზოგიერთ პროგრამაში გაფართოვდა დახმარების მიმღებთა წრე, რამაც საშუალება მოგვცა მეტი ბენეფიციარისთვის გაგვეწია ფინანსური დახმარება და მიგვეწოდებინა სოციალური სერვისები. სოციალური პროგრამების დაფინანსების მიზნით დამტკიცებული გეგმით გათვალისწინებული იყო 891,6 ათასი ლარი. ფაქტიურად გახარჯულია 864,6 ათასი ლარი. გეგმა შესრულებულია 97,0%-ით. მათ შორის სამკურნალო და საოპერაციო ხარჯებისათვის გახარჯულია 192,1 ათასი ლარი; კომუნალური მომსახურების ხარჯმა შეადგინა 16,5 ათასი ლარი; ოჯახებისა და ბავშვების სოციალური დაცვის მიზნით გაიხარჯა 110,6 ათასი ლარი (აღნიშნული პროგრამის ფარგლებში ფინანსდება ახალშობილთა ოჯახები, მრავალშვილიანი დედები და მარტოხელა დედები); უფასო სასადილო და სოციალური სამრეცხაო დაფინანსდა 93,0 ათასი ლარით; შშმ პირების დახმარებისათვის გახარჯულია 27,0 ათასი ლარი; დიალიზზე მყოფი მოქალაქეების დახმარების მიზნით გახარჯულია 48,3 ათასი ლარი; 100 და მეტი წლის ხანდაზმულთა დახმარებისა და შინმოვლის პროგრამის განხორციელებისათვის გახარჯულია 50,0 ათასი ლარი; 113,2 ათასი ლარი გაიხარჯა სტიქიითა და ხანძრით დაზარალებული ოჯახების დახმარების მიზნით; ონკო და ლეიკამიით დაავადებული მოქალაქეების დახმარების მიზნით გახარჯულია 23,0 ათასი ლარი; ერთჯერადი სოციალური პროგრამის დასაფინანსებლად გახარჯულია 133,6 ათასი ლარი. ეპილეფსიითა და პარკისონიზმით დაავადებულთა დახმარების მიზნით გახარჯულია 22,1 ათასი ლარი.

ბავშვთა მხარდაჭერის პროგრამის ფარგლებში ფულადი დახმარება გაეწია ხუთ ოჯახს, ხოლო ექვსი სოციალურად დაუცველი ოჯახისათვის შეძენილია ოთხი ერთეული სარეცხი მანქანა, ერთი პლანშეტური კომპიუტერი და ერთი ერთეული შეშის ღუმელი. სულ დაიხარჯა 7,1 ათასი ლარი.

სოციალურად დაუცველი, დაღუპული და დაშავებული მეშახტეების შვილებისათვის შეძენილი იქნა საკანცელარიო ნივთები და ჩანთები. სულ 3,5 ათასი ლარის.

ომის მონაწილე ვეტერანთა და მათი ოჯახების დახმარების პროგრამის ფარგლებში დახმარება გაეწია საქართველოს ტერიტორიული მთლიანობისათვის, თავისუფლებისათვის და დამოუკიდებლობისათვის საბრძოლო ქმედებებში დაღუპულთა ოჯახებს, მეორე მსოფლიო ომის მონაწილესთან გათანაბრებულ პირებს და ჩერნობილის ატომური ელექტრო სადგურის აფეთქების გამო ავარიის შედეგების ლიკვიდაციაში მონაწილე პირებს. სულ დაიხარჯა 23,7 ათასი ლარი.

ოჯახში ძალადობის მსხვერპლთა სტატუსის მქონე პირთა დახმარების პროგრამის ფარგლებში დახმარება გაეწია სამ ოჯახს და დაიხარჯა 0,9 ათასი ლარი.

 ინტეგრირებული საქმიანობის დღის ცენტრი დაფინანსდა 20,0 ათასი ლარით.

 გენდერული თანასწორობის პროგრამის ფარგლებში გახარჯულია 3,8 ათასი ლარი. პროგრამის ფარგლებში დაფინანსდა დაუნის სინდრომის მსოფლიო დღესთან დაკავშირებით გამართული ღონისძიება, სამადიცინო კვლევა ჩაუტარდა მუნიციპალიტეტის საჯარო სკოლების პირველკლასელებს.

სარეზერვო ფონდიდან თანხების გამოყოფა ხორციელდება მუნიციპალიტეტის მერის ბრძანების საფუძველზე. სარეზერვო ფონდიდან გახარჯულია 164,3 ათასი ლარი და დახმარება გაეწია 308 შეჭირვებულ მოქალაქეს. ერთჯერადი ფულადი დახმარება გაეწია 247 შეჭირვებულ ოჯახს, (105,7 ათასი ლარი); მათ შორის 4 სტუდენტს დაუფინანსდა სწავლის საფასური, 44 მოქალაქეს დაუფინანსდა ნაწილობრივ მკურნალობის ღირებულება (32,9 ათასი ლარი), დახმარება გაეწია სტიქიით დაზარალებულ 16 ოჯახს (24,6 ათასი ლარი) და ძალადობის სტატუსის მქონე 1 ოჯახს (0,3ათასი ლარი).